CELEX: C2005/182/16
Language: hu
Date: 2005-07-23 00:00:00
Title: A Bíróság ítélete (harmadik tanács) 2005. május 26. a C-332/03. sz., az Európai Közösségek Bizottsága kontra Portugál Köztársaság ügyben (Tagállami kötelezettségszegés – Halászat – Erőforrás-megőrzés és -gazdálkodás – 3760/92/EGK és 2847/93/EGK rendelet – Intézkedések a halászati tevékenység ellenőrzésére)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/8
            
         
      A BÍRÓSÁG ÍTÉLETE
   
   (harmadik tanács)
   2005. május 26.
   a C-332/03. sz., az Európai Közösségek Bizottsága kontra Portugál Köztársaság ügyben (1)
   
   (Tagállami kötelezettségszegés - Halászat - Erőforrás-megőrzés és -gazdálkodás - 3760/92/EGK és 2847/93/EGK rendelet - Intézkedések a halászati tevékenység ellenőrzésére)
   (2005/C 182/16)
   Az eljárás nyelve: portugál
   A C-332/03. sz., az Európai Közösségek Bizottsága (meghatalmazottak: T. van Rijn és A.-M. Alves Vieira) kontra Portugál Köztársaság (meghatalmazottak: L. Fernandes és M. J. Policarpo) ügyben, az EK 226. cikk szerinti, kötelezettségszegés megállapítása iránti kereset tárgyában, a Bíróság (harmadik tanács), tagjai A. Rosas tanácselnök, J.-P. Puissochet (előadó), S. von Bahr, J. Malenovský és U. Lõhmus bírák, főtanácsnok: C. Stix-Hackl, hivatalvezető: R. Grass, 2005. május 26-án meghozta ítéletét, amelynek rendelkező része a következő:
   
               1)
            
            
               Mivel az 1994-től 1996-ig terjedő halászati idényekben
               
                           —
                        
                        
                           nem állapította meg a neki juttatott kvóták felhasználásának részletes szabályait,
                        
                     
                           —
                        
                        
                           nem ügyelt a halászati tevékenység kellő ellenőrzésével és a halászati flotta, valamint a kirakodások és a fogási naplók megfelelő vizsgálatával a közösségi állományvédelmi szabályozás betartására,
                        
                     
                           —
                        
                        
                           nem tiltotta meg ideiglenesen a lobogója alatt közlekedő vagy területén lajstromba vett hajók általi halászatot, amikor a neki juttatott kvóta kimerítettnek volt tekinthető, és nem tiltotta meg véglegesen a halászatot, amikor a kvótát már nagymértékben túllépték,
                        
                     
                           —
                        
                        
                           nem biztosította a többek között adategyeztetéses ellenőrzést és informatikai adatbázis alapján történő adatellenőrzést magában foglaló hitelesítési rendszer tényleges működtetését,
                        
                     a Portugál Köztársaság nem teljesítette a halászat és akvakultúra közösségi rendszerének létrehozásáról szóló, 1992. december 20-i 3760/92/EGK tanácsi rendelet 9. cikkének (2) bekezdéséből, valamint a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendelet 2. cikkéből, 19. cikkének (1) és (2) bekezdéséből és 21. cikkének (1) és (2) bekezdéséből eredő, e halászati kvóták 1994., 1995. és 1996. évi kezelésével és ellenőrzésével kapcsolatos kötelezettségeit.
            
         
               2)
            
            
               A Bíróság a Portugál Köztársaságot kötelezi a költségek viselésére.
            
         
      (1)  HL C 135., 2003.6.7.